****

**NYHEDSBREV AUGUST 2025**

Kære alle

Så blev det allerede august, og vi har taget hul på den sidste sommermåned, inden vi ser ind i et spændende efterår. Nu vil vi dog først nyde resten af sommeren, solen, varmen og ikke mindst lyset.

Juli har været en meget stille måned, hvor vi fik sagt farvel til de sidste skolebørn der skulle videre til SFO og skole i år. Vi har samtidig budt velkommen til Frida og Sigurd og deres familier. Det er også de fire uger hvor de fleste har haft ferie. Der er blevet hygget og leget på kryds og tværs og ikke mindst slappet lidt af fra hverdagens mange gøremål.

Vi har stadig både børn og personale på ferie og stadig nogen der har lidt til gode. Vi skal helt frem til sidst i august før alle er er tilbage fra sommerferie. Håber jer der har holdt ferie, har haft en dejlig ferie. Til dem af jer, der stadig har hele eller dele af ferien til gode, vil vi ønske rigtig god ferie.

D. 31. juli blev det Cathes sidste arbejdsdag i børnehaven. Det blev til 18 år her i børnehaven. Det blev en hyggelig dag hvor børnene mødte Cathe med sange og blomster da hun kom ind i børnehaven. Efter frokost spiste vi is og så var Cathe selvfølgelig i den gode stol. Vi skal selvfølgelig sige ordentligt farvel, tak for indsatsen, og tak til en rigtig god kollega gennem de sidste 18 år. Det vil vi gøre til det første forældrekaffearrangement d. 10. september. Håber I har tid og lyst til at komme og sende Cathe godt afsted.

Med Cathes fratrædelse, overtager Mads hendes stilling som souschef d. 1. august. Vi ser alle frem til samarbejdet og sikker på Mads har masser at byde på i sin nye stilling.

VIGTIGT: Tryghedszonen er nu etableret og indkørselsforbuddet i hele zonen træder i kræft pr. d. 11. august. Husk at indkørselsforbuddet ned ad Amsterdamvej kun gælder fra kl. 7.45 til kl. 8.15. Alle andre veje i zonen gælder forbuddet fra kl. 7.30 til kl. 8.30. I kan se hele tryghedszonen i dokument der var vedhæftet sidste nyhedsbrev eller på opslagstavlen i vindfanget. Hvis I er i tvivl om noget, eller har spørgsmål siger I bare til.

D. 15. august skal vi byde velkommen til endnu et barn det er Emma, hun skal være tilknyttet Sommerfuglene. Der skal lyde et stort velkommen til Emma og familie.

D. 20. august genoptager vi vores smør-selv-dage. Der vil som sædvanlig blive hængt opslag op i vindfanget, hvor I kan skrive jer på det jeres barn, tager med til vores buffet.

Fra midt i august begynder vi at dele børnene i grupper igen. Vi vil også genoptage vores ture, så hold godt øje med opslagene i vindfanget. Vi tager for det meste madpakker med, når vi er på tur. Så husk madpakkerne må gerne være i madkasserne, og at klapsammen-mad uden remoulade og andet der smatter ud, er det bedste for børnene. For det er ikke altid vi har mulighed for at vaske hænder, når vi sidder i naturen og spiser. Frugt og grønt er selvfølgelig altid velkommen i alle madpakker.

Når I kommer tilbage fra ferie, må I meget gerne sørger for at børnenes garderobe er opdateret med skiftetøj og husk regntøj og gummistøvler hver dag. Det er nok også en god ide at tjekke om hjemmeskoene passer endnu. De kære børn vokser jo hurtigere end vi tror.

Der ligger nogle vigtige datoer lidt længere ud i fremtiden, dem får I allerede nu, så I kan sætte krydser i kalenderen.

D. 10. september har vi som skrevet ovenfor første forældrekaffe arrangement, og farvel til Cathe.

D. 9. september kommer der fotograf, mere info når vi nærmer os

D. 23. oktober årets store forældremøde, Håber så mange så muligt har tid og lyst til at komme og høre om jeres børns hverdag. Der vil også være valg til forældrebestyrelsen. Der kommer selvfølgelig også her meget mere info når vi nærmer os.

Til sidst er det bare at ønske alle en rigtig god sensommer